EELNÕU 2020/227

								KOMISJONID:

eelarve- ja arengu-		
haridus-		
kultuuri- 		
majandus-	JK	
revisjoni-		
sotsiaal- 		

VILJANDI LINNAVOLIKOGU

OTSUS

30. jaanuar 2020   nr

Viljandi linna 2019. aasta ettevõtluse edendaja

Viljandi Linnavolikogu 27.03.2013 määruse nr 154 “Viljandi linna tiitli „Ettevõtluse edendaja“ statuut alusel, arvestades esitatud ettepanekuid ning Viljandi Linnavalitsuse ettevõtluskomisjoni ja Viljandi Linnavolikogu majanduskomisjoni ühisettepanekut Viljandi Linnavolikogu

o t s u s t a b:

1. Kinnitada Viljandi Linnavalitsuse ettevõtluskomisjoni ja Viljandi Linnavolikogu majanduskomisjoni ühisotsus.

2. Viljandi linna ettevõtluse edendajad on:
2.1.	___________________________;
2.2.	___________________________.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Mari Moorats
Esitatud: 13.01.2020
Esitaja: Viljandi Linnavalitsus			Ettekandja: Tõnu Juul
Lk arv: 3
Hääletamine: nõudmisel

Seletuskiri
Viljandi linna 2019. aasta ettevõtluse edendaja

Ettevõtluse edendaja tiitliga tunnustatakse ettevõtjat (või füüsilist isikut), kes ettevõtte omaniku või tegevjuhina on oma ettevõtte juhtimise ja majandustegevuse kaudu kaasa aidanud Viljandi ettevõtluse arengule. Igal aastal antakse välja kuni kaks ettevõtluse edendaja tiitlit.

Statuut: https://www.riigiteataja.ee/akt/402102015011

Tähtajaks 31.12.2019 on tiitlile „Viljandi linna 2019. aasta ettevõtluse edendaja“ esitatud järgnevad kandidaadid.

	Kandidaat	Põhjendus	
1	SILINDIA EHITUS OÜ (1 ettepanek, esitaja Viljandi Linnavolikogu Eesti Keskerakonna 
saadikurühm,
Helmut Hallemaa)	Silindia Ehitus OÜ on Viljandi ehitusfirma, mille 2019. aasta suurim saavutus oli Viljandi Paalalinna Kooli põhjalik ja täielik renoveerimine väga kõrgel kvaliteeditasemel. Tähelepanu väärib ka tööde korraldus ja koostöö linnaga. Tulemuseks on fantastiline koolihoone ning omanäoline hoone ümbrus ja välisilme.	
2	CLEVERON AS
(1 ettepanek, esitaja Viljandi Linnavolikogu Eesti Keskerakonna 
saadikurühm,
Helmut Hallemaa)	Cleveron AS on Viljandi ja ka kogu Eesti üks kaasaegsemaid ja innovaatilisemaid ettevõtteid. Pakiautomaatide ja -robotite tootja Cleveron AS ning veebikaubamaja ON24 omanikud ja juhid on Arno Kütt ja Peep Kuld. Tegevus laieneb, seda just rahvusvaheliselt. Eelmisel aastal jätkus firma ja tootmiskompleksi laiendamine Viljandi linnas Männimäe tööstuspiirkonnas Reinu tee ääres. On alustatud detailplaneeringuga uue keskusehoone ehitamiseks kõrghoonena. Viljandimaal 2010. aastast maailma suurettevõtetele pakiroboteid tootev aktsiaselts Cleveron tunnistati maailma suurima konsultatsiooniettevõtte Deloitte eestvedamisel korraldataval konkursil "Fast 50" nelja viimase aasta kasvunumbrite põhjal Kesk-Euroopa üheks kiiremini kasvavaks ettevõtteks. Mullune, 2018. aasta käive oli 47,4 miljonit eurot. Firma jätkab arengut, mõtleb välja uusi lahendusi, erakordne on firma rakenduslik IT-kolledž, kus õpib esimene kursus tulevasi tarkpäid. Tuntuim Viljandi ettevõtte nii Viljandis, Eestis kui ka maailmas. Lõppenud aasta suur ja ülimalt märgiline edu ja tulemus oligi rakenduskõrgkooli Cleveroni Akadeemia töölehakkamine.	
3	TACTICAL SOLUTIONS OÜ
(1 ettepanek, esitaja Ditmar Martinson )
	Silmapaistvate toodete arendamine ja turundamine (kiirelt ja lihtsalt valmistatavad täisväärtuslikud kiirtoidud, mis loodud eriüksusele, kuid saadaval kõigile).	
4	STONE HOUSE OÜ
(2 ettepanekut, esitajad:
Viljandi Linnavolikogu saadikurühm Isamaa,
Harri Juhani Aaltonen ja Viljandi Linnavolikogu saadikurühm Eesti Reformierakond,
Tiit Jürman)
	Rohkem kui 10 aastat on Stone House teinud kvaliteetseid kaeve- ja planeerimistöid. Abivalmis ettevõte ei ole unustanud panustada ka Viljandi linna inimeste heaollu.
Stone House on eeskujulik näide sellest, kuidas üks ettevõte aitab oma ettevõtlikkusega kaasa linna üldise heakorra parandamisse ning teeb seda sageli tasuta. Kui kusagil on väikest abi vaja, siis Stone House aitab alati, kui vähegi võimalik. Sellised kogukonnale tagasiandvad ettevõtted teevad linna paremaks.
	
5	VLND BURGER TÜ
(1 ettepanek, esitaja Juhan-Mart Salumäe)	Olgugi, et see ettevõte tegutseb iga päev Balti jaama turul, on nad siiani esikohal hoidnud oma kodulinna päritolu. Tänu nende tegevusele teavad paljud eestlased, et parimad burgerid tulevad Viljandist ja siinsest toorainest. Sealjuures teevad nad seda kõike vabatahtlikult. Nad usuvad meie linna ning sellesse, et see ongi kõige parem koht, kus elada. Ettevõtte omanikud on kõik viljandlased nii päritolu kui sissekirjutuse järgi ning ettevõte müüb regulaarselt burgereid ka Viljandis.
Sealjuures ei tegeleta pelgalt kiirtoidu müügiga. Samal ajal hoitakse au sees kultuurielu Viljandi linnas. Vanas Ingeri majas toimuvad mitmed muusikaõhtud ning muud kultuursed aktsioonid, mis pakuvad tegevust just noortele viljandlastele. Paljud noored viljandlased, kes asuvad õppima Tallinnas, leiavad tööd VLND Burgeri ridades, tänu millele saavad mitmed noored viljandlased katta oma õpinguteks vajalikke kulutusi. 
Tänu VLND Burgerile on end VLND ehk Viljandi brändiga sidunud sellised kuulsused nagu Ragnar Klavan, Reket, Clicherick, Mäx jpt. Loetelu võiks pikemalt jätkata. Mõte on üks – Viljandi ettevõte tegeleb iga päev ja vabatahtlikult Viljandi turundamisega. Tegu on ainulaadse panusega Viljandi linna arengusse, mida ei saa alahinnata. 
	
6	WOOLISH KNITTING OÜ
(1 ettepanek, esitaja Viljandi linnavolikogu Sotsiaaldemokraatide saadikurühm, Juhan-Mart Salumäe)	WOOLISH KNITTING OÜ on Viljandis 1928. a alguse saanud kodutekstiile ja riietust disainiv ning tootev pereettevõte, kus järjepanu tegutseb juba neljas põlvkond. See ettevõte viib jõudsalt edasi vanavanaemade traditsioone. Vaatamata sellele, et ettevõtte registrijärgseks asukohaks on Tallinn, rõhutavad omanikud Viljandi päritolu ning seotust Viljandiga.
2019. a kevadel Viljandi Linnaraamatukogu ja Woolish Knitting OÜ korraldatud „Jõulukampsun 2019“ ideekonkurss oli suunatud Viljandi linna ja maakonna 8.–12. klasside õpilastele. Võidutöö „VLND kampsun“ läks tootmisesse. (VLND Viljandist hoolivaid inimesi ühendav täheühend). Woolishi tooteid toodetakse Viljandis. Kogu kollektiiv on pärit Viljandist. WOOLISHi kaubamärgiga käib Viljandi kaasas igal pool maailmas.
Üle 90 aasta vanune Woolish on Eesti kaubamärk.

(allkirjastatud digitaalselt)
Mari Moorats
välissuhete spetsialist